Masjid Jamek Tebuk Haji Musa

Masjid Jamek Tebuk Haji Musa adalah salah sebuah Masjid yang tertua di negeri Perak Darul Ridzuan. Masjid ini terletak di Tebok Haji Musa, Titi Serong, 34200 Parit Buntar, Perak. 

Alamat
Masjid Jamek Tebuk Haji Musa, Kampung Tebuk Haji Musa34250 Titi SerongPerak Darul Ridzuan, 
Malaysia

Sejarah
Menurut sejarah Masjid ini didirikan pada tahun 1884 oleh Allahyarham Tuan Haji Musa Bin Hj Mohd Amin dan saudara maranya. Bilangan penduduk ketika itu adalah kira-kira 300 orang. Allahyarham Tuan Haji Musa merupakan orang yang mula-mula mengasaskan pembukaan Kampung Tebok Haji Musa di Titi Serong. 

Beliau berasal dari wilayah Setoi semasa itu dibawah kesultanan Kedah dan kemudiannya berpindah ke Kampung Belah Dua, Kampung Setoi di Seberang Perai dan seterusnya berhijrah ke Kampung Tebok Haji Musa. Kampung Tebok Haji Musa di buka antara tahun 1875 dan 1878.

Masjid ini di bina hasil kutipan orang ramai melalui wakaf barangan, derma dan wakaf tanah. Masjid ini dan tanah kawasan Masjid diwakafkan oleh Allahyarham Tuan Haji Musa Bin Haji Mohd Amin. Tapak asal Masjid berukuran 114 kaki panjang dan 52 kaki lebar. Pada bahagian hadapan mehrab berukuran 14 kaki panjang dan 12 kaki lebar. 

Pada masa kini, keluasan Masjid telah ditambah 14 kaki lebar disebelah hadapan dan 95 kaki panjang. Tempat wuduk disebelah hadapan berukuran 23 kaki panjang dan 23 kaki lebar. Dewan makan berukuran 34 kaki panjang dan 41 kaki lebar. Keluasan semua ialah 8,046 kaki persegi.

Bagunan masjid yang ada kini telah dibina dalam tahun 1969 dan kontraktor yang membinanya ketika itu adalah Allahyarham Hj Mustapa bin Hj Saad yang lebih dikenali oleh masyarakat tempatan sebagai PakLong Tapa.

Pentadbiran 
Masjid Jamek Tebuk Haji Musa memiliki No Daftar: MY-08-PB-00089.

 Rujukan 


Pautan luar
 Bahagian Pengurusan Masjid Perak 
 Senarai Masjid Seluruh Malaysia





Jamek Tebuk Haji Musa